প্রাপক সরলা রায় [মিসেস পি. কে. রায়] – প্রেসিডেন্সী কলেজের অধ্যাপক ড. প্রসন্নকুমার রায়ের স্ত্রী। তাঁর অনুরোধে মায়ার খেলা (১২৯৫ বঙ্গাব্দ) রচিত এবং তাঁকেই উৎসর্গকৃত। এই চিঠির এক বছর পর কবি সাধনা পত্রিকায় (আশ্বিন-কার্তিক ১৩০১)‘মেয়েলী ছড়া’ প্রবন্ধ প্রকাশ করে লেখেন, ‘…ছেলে ভুলাইবার জন্য যে সকল মেয়েলী ছড়া প্রচলিত আছে, কিছুকাল হইতে আমি তাহা সংগ্রহ করিতে প্রবৃত্ত ছিলাম।’ কবি একই সময়ে বঙ্গীয় সাহিত্য-পরিষৎ-পত্রিকায় ছড়ার সংগ্রহ প্রকাশ করেন। লোকসাহিত্য (১৯০৭) বইয়ে ‘ছড়ার সংগ্রহ’ সংকলিত।